Քաղաքի բնակիչներն ու այցելուները լավ նախանշան են համարում հանելուկային տապանաքարին մետաղադրամ թողնելը՝ որպես զոհաբերություն: Իսկ տապանաքարը մի քանի անգամ անհետացել ու վերստին նույն տեսքով հայտնվել է իր տեղում: Առաջին անգամ տեղացիները շատ են հուզվել՝ մտածելով, թե ինչ-որ սրիկա իրենց քաղաքի ուֆոլոգիական թանկարժեք մասունքը տարել է որպես հուշանվեր: Տապանաքարի խորհրդավոր անհետացումները մինչև օրս շարունակվում են: Ոչ ոք չգիտի՝ ինչո՞ւ է այդպիսի բան կատարվում, սակայն դրա շնորհիվ ավելի է զորանում հավատը շիրիմի հրաշքների ու հենց տապանաքարի նկատմամբ: